ธปท.เผยภาวะเศรษฐกิจเดือนส.ค.ดีขึ้น
ธปท.เผยภาวะเศรษฐกิจเดือนส.ค.ปีนี้ ปรับตัวดีขึ้น จากการฟื้นตัวของภาคอุตสาหกรรมยานยนต์
30 ก.ย. 2554

ธปท.เผยภาวะเศรษฐกิจเดือนส.ค.ปีนี้ ปรับตัวดีขึ้น จากการฟื้นตัวของภาคอุตสาหกรรมยานยนต์
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย(ธปท.) กล่าวว่า ภาวะเศรษฐกิจในเดือนส.ค.ที่ผ่านมาปรับดีขึ้นจากเดือนก่อนหน้า โดยการผลิต ทั้งภาคอุตสาหกรรมและภาคการเกษตรกลับมาขยายตัว หลังจากหดตัวในเดือนก่อนหน้า โดยเฉพาะในหมวดยานยนต์ที่กลับมาฟื้นตัวมีการผลิตเพิ่มขึ้น หลังประสบปัญหาขาดแคลนชิ้นส่วนจากภัยพิบัติในญี่ปุ่น และในหมวดฮาร์ดดิสไดร์ฟที่ขยายตัวมากขึ้นตามความต้องการในตลาดจีน ขณะที่อุปสงค์ในประเทศและต่างประเทศมีการขยายตัวต่อเนื่องส่งผลให้เดือนนี้ยังสามารถขยายตัวได้ต่อเนื่อง 
“หากภ่วะเศรษฐกิจยังโตในระดับนี้ เชื่อว่าไตรมาส 3 ปีนี้จะยังเติบโตได้ในระดับที่ดีต่อเนื่องจากไตรมาส 2 ที่ผ่านมา ไม่น่าจะตกลงมากนัก แต่ต้องรอดูข้อมูลในอีก 2 เดือนที่เหลือในไตรมาส 3 นี้ด้วย เพราะการอุปโภคบริโภคยังดีแม้จะมีปัยหาน้ำท่วมที่ส่งผลกระทบบ้าง แต่ที่สุดการอุปโภคบริโภคในประเทศก็ไม่ได้ตกลง” นายเมธีกล่าว
ทั้งนี้ อัตราเงินเฟ้อเร่งตัวขึ้น ทั้งดัชนีราคาผู้บริโภคและดัชนีราคาผู้ผลิต ขณะที่การคาดการณ์เงินเฟ้อชะลอลง แต่เงินเฟ้อในปัจจุบันยังถือว่าอยู่ในระดับสูงอยู่ อย่างไรก็ตามผลกระทบจากสถานการณ์น้ำท่วมในหลายพื้นที่ธปท.ยังไม่ได้มีการประเมินผลว่าจะส่งผลต่อเงินเฟ้อให้แรงตัวขึ้นหรือไม่ เพราะต้องติดตามข้อมูลผลกระทบก่อน คาดว่าราคาสินค้าประเภทอาหารและสินค้าเกษตรที่ปรับสูงขึ้นในช่วงน้ำท่วมน่าจะเป็นภาวะชั่วคราวไม่สร้างแรงกดดันเงินเฟ้อมากนัก โดยเงินเฟ้อต้องระยะยาว